Mono apygarda
Mono apygarda (angl. Mono County) – Jungtinių Amerikos Valstijų apygarda, esanti Kalifornijos rytinėje dalyje. Pagal 2021 m. duomenis, Mono apygardoje gyveno 13 247 žmonės. Tai ketvirta mažiausiai apgyvendinta apygarda Kalifornijoje. Mono apygardoje nėra nei vieno miesto statuso turinčio miesto, vienintelis ir didžiausias miestelis – Mamot Leikas. Apygardos būstinė įsikūrusi Bridžporte. Apygarda įsikūrusi į rytus nuo Siera Nevados, tarp Josemičio nacionalinio parko ir Nevados. Apygardoje esanti Džun Leiko gyvenvietė yra garsi slidinėjimo ir žvejybos kurortais.